Missatge: Bé, estem pensant d'anar uns dies a Salónica.  A veure si algú que hi hagi estat o que ho conegui una mica em pot donar algunes recomanacions turístiques, d'allotjament, zones properes a visitar...  Qualsevol aportació serà benvinguda! Ah, i si sabeu si per anar per Grècia amb l'anglès en fem prou, o no en tenen ni idea ells, com la majoria d'espanyols... Moltes gràcies!!!

Resposta: Amb l'anglès ja fareu. Es parla prou més que no pas aquí. Salònica no és pas una ciutat gaire bonica. És un port de mar ben mediterrani, això sí, però sense gaire encant, tret dels barris alts de la ciutat vella. Hi ha algun vestigi de l'imperi romà i alguna cosa bizantina. La costa de llevant, la que queda cap a Turquia, per entendre'ns, és força bonica i hi ha poblets de pescadors on s'hi menja un bon peix. (O s'hi menjava. Parlo de fa força anys.) Prop de la ciutat hi ha el Mont Athos, una república monàstica on no hi pot entrar cap dona. Si sou un grup d'homes hi podrieu anar. Ara, cal un permís especial que es tramitava en unes oficines de no sé quin collons de ministeri, a Salònica. No sé si es pot tramitar des d'aquí. També queda prou a prop de Bulgària i del monestir de Rila, que també és un lloc històricament recomanable, a part que les muntanyes que l'envolten són molt boniques. No deixeu de demanar "cafè me gala frapé", un cafè sorprenentment refrescant.